पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. ट्रांसफर के विरोध में डॉक्टरों की हड़ताल से सोमवार को प्रदेश के ज्यादातर जिलों में ओपीडी प्रभावित रही। डॉक्टरों ने ओपीडी में आए मरीजों को अटैंड नहीं किया जिससे उन्हें खासी परेशानी उठानी पड़ी। वैसे, इमरजेंसी और डिलीवरी से संबंधित सभी केसों को पहले की तरह निपटाया गया।
हड़ताल मंगलवार को भी जारी रहेगी। उधर, हड़ताल खत्म कराने के लिए सेहत विभाग के डायरेक्टर अशोक नैय्यर और पीसीएमएस एसोसिएशन के प्रधान डॉ. हरदीप सिंह के बीच सोमवार को बातचीत हुई। एसोसिएशन ने १०० और डॉक्टरों के ट्रांसफर रद्द करने की शर्त रखी है लेकिन सरकार इस पर सहमत नहीं है।
डॉ. अशोक नैय्यर ट्रांसफर की सूची और एसोसिएशन की अन्य शर्तों को लेकर स्वास्थ्य मंत्री मदन मोहन मित्तल के पास भी गए। जानकारी के अनुसार सरकार इस सूची से 15 और डॉक्टर्स के ट्रांसफर रद्द रद्द करने को राजी है।
पीसीएमएस के प्रधान डॉ. हरदीप सिंह ने कहा, 'जब तक शर्तें नहीं मानी जातीं, तब तक डॉक्टर संघर्ष करते रहेंगे।
पीसीएमएस के प्रधान डॉ. हरदीप सिंह ने डॉक्टरों की सोमवार की हड़ताल को सफल बताया है। उन्होंने कहा कि ९० फीसदी डॉक्टरों ने इमरजेंसी के अलावा और कोई काम नहीं किया।
यही पूछते रहे, डॉक्टर साहब कब आएंगे
बठिंडा त्न बठिंडा के सिविल अस्पताल के डॉक्टरों ने सोमवार को हड़ताल कर सेहत सुविधाएं ठप रखी। अस्पताल पहुंचे मरीज निराश लौट गए। सोमवार को केवल 89 मरीजों की ही ओपीडी पर्ची कटी। जबकि अन्य दिनों के मुकाबले सोमवार को ओपीडी 1000 के करीब होती है। सुबह आठ बजे ओपीडी काउंटर खुला, जिसे करीब नौ बजे अस्पताल के डॉक्टरों ने बंद करवा दिया।
अमृतसरत्न अमृतसर में भी ओपीडी पूरी तरह ठप रही। सिविल, सेटेलाइट और ईएसआई अस्पताल की ओपीडी में आने वाले 2000 से अधिक मरीज भटकते रहे फतेगढ़ साहिबत्न यहां भी डॉक्टर पूरी तरह हड़ताल पर रहे। मरीज अस्पताल में भटकते रहे। इसी तरह फरीदकोट में भी ओपीडी ठप रही।
मानसात्न मानसा में सोमवार को अस्पताल में मरीज तो पहुंचे लेकिन डॉक्टर नदारद रहे। डॉक्टरों ने कोई काम नहीं किया, हालांकि इमरजेंसी में इलाज चालू रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn